rlitschk/wikidir huggingface dataset:
Wittenfell is en lütten Oord in de Gemeen Harsfeld, Samtgemeen Harsfeld, in’n Landkreis Stood, Neddersassen. De Oort liggt op de Stoder Geest. Dat Water ut dat Rebeed flütt över’n Steenbeek af. In’n Noorden liggt dat Naturschuulrebeed Steenbeek. De Naveröörd sünd Ruschwedel in’n Noordoosten, Obbens in’n Oosten, Kommerbusch-Remnoh in’n Süden, Griemshorst in’n Süüdoosten un Harsfeld in’n Noordwesten. Bi Wittenfell is en olen Backaven ut de La-Tène-Tied oder fröhe röömsche Kaisertied funnen worrn. In’n Aven hebbt se ok noch ole Wetenköörn funnen. Dat Gewarvrebeed von Harsfeld is na Wittenfell nöömt. Wittenfell is evangeelsch-luthersch präägt un höört to dat Kaspel von de Marien- un Bartholomäus-Kark in Harsfeld. För de Kathoolschen is de St.-Michaels-Kark in Harsfeld tostännig, de siet 1. September 2010 to de Karkengemeen Mariä Himmelfohrt in Buxthu höört. För Wittenfell is de Freewillige Füürwehr Harsfeld mit tostännig. Von Wittenfell gaht lüttjere Straten na Harsfeld, Ruschwedel un Griemshorst. De nächste Autobahn is de Autobahn 26 (Afsnidd Stood–Hamborg). De Opfohrt 5 Hornborg liggt so ölven Kilometer in’n Noordoosten von Wittenfell an de K 36. De nächste Bahnhoff is so bi dree Kilometer wied weg in’n Noordwesten de Bahnhoff Harsfeld an de Bahnlien Bremerhoben–Buxthu. Gemeindelexikon für das Königreich Preußen. Auf Grund der Materialien der Volkszählung
Eindörp (hoochdüütsch Eilendorf) is en Dörp in de Gemeen Buxthu in’n Landkreis Stood, Neddersassen. De Naveröörd sünd Buxthu in’n Noorden, Eindörpermoor in’n Noordoosten, Imbeek in’n Oosten, Pippens in’n Süden un Ottens in’n Westen. Toeerst in de Oorkunnen kummt de Oort 1197 vör. Nadem 1932 de Landkreis Horborg mit’n Landkreis Winsen tohoopleggt worrn is, hett dat mit Eindörp un Eyendörp twee Öörd in’n Kreis geven, de op hoochdüütsch densülven Naam harrn (Eyendorf). Dorüm hett Eindörp 1936 den ne’en hoochdüütschen Naam Eilendorf kregen. Eindörp leeg vör 1859 in’t Amt Mesborg, denn bet 1885 in’t Amt Töst un weer na 1885 Deel von’n Kreis Horborg un von 1932 af an Landkreis Horborg. Eindörp is an’n 1. Juli 1972 bi de Gemeenreform in Neddersassen mit de Gemeen Buxthu tohoopleggt worrn un dorbi von’n Landkreis Horborg to’n Landkreis Stood wesselt. Eindörp is evangeelsch-luthersch präägt un höört to dat Kaspel von de Nicolai-Kark in Ilsdörp. För de Kathoolschen is de St.-Maria-Kark in Buxthu tostännig. Dat Wapen wiest baven op gollen Grund en blauen Lööw (Lümborger Lööw) un ünnen op grönen Grund en sülvern Stubben mit en Ex dor in. An Eindörp langs löppt de Landsstraat 141, de in’n Süden na Pippens un Mesborg geiht. In’n Noorden
Dammhusen is en Dörp un Oortschop in de Gemeen Buxthu in’n Landkreis Stood, Neddersassen. De Naveröörd sünd Loodkup in’n Noorden, Eestbrügg in’n Noordoosten, Buxthu in’n Süüdoosten, Heitmannshusen in’n Süden un Neeklooster in’n Süüdwesten. Dammhusen is en Stratendörp, dat 1810 as Moorkolonie grünnt worrn is. As eersten Neeboer gellt Andreas Bremer ut Neeklooster. Bet 1825 harrn sik 26 Anboers in dat Moor von Loodkup ansiedelt. To de Tied hett de Landdrostie Stood ut Dammhusen en egen Dörp maakt. In’n Eersten Weltkrieg sünd 22 Soldaten ut Dammhusen fullen oder vermisst un in’n Tweten 42. Vör 1852 hett dat Dörp to dat Gericht Delm höört un weer denn von 1852 bet 1859 in dat Amt Hornborg. Denn is dat Deel von dat Amt Harsfeld worrn. Na 1885 hett dat denn to’n Kreis Stood höört un von 1932 af an to’n hüdigen Landkreis Stood. Dammhusen is an’n 1. Juli 1972 bi de Gemeenreform in Neddersassen mit de Gemeen Buxthu tohoopleggt worrn. Dat is nu en Oortschop mit egen Oortsvörsteiher. Dammhusen is evangeelsch-luthersch präägt un höört to dat Kaspel von de Marien-Kark in Neeklooster. Dat Wapen wiest en Neddersassenhuus in natürliche Farven, baven op blauen Heven un ünnen op grönen Grund. Vör dat Huus löppt
Dit Woort hett noch annere Bedüden: kiek dorför ünner Ottens (Mehrdüdig Begreep). Ottens (hoochdüütsch Ottensen) is en Dörp in de Gemeen Buxthu in’n Landkreis Stood, Neddersassen. Binnen de Gemeen Buxthu billt Ottens en Oortschop mit egen Oortsvörsteiher. De Naveröörd sünd Buxthu in’n Noorden, Heimbrook in’n Süüdoosten un Obbens in’n Süüdwesten. Ottens kummt 1197 toeerst in de Oorkunnen vör. In’n Eersten Weltkrieg sünd söven Soldaten ut Ottens fullen oder vermisst un in’n Tweten 15. Vör 1852 hett dat Dörp to dat Gericht Delm höört un weer denn von 1852 bet 1859 in dat Amt Hornborg. Denn is dat Deel von dat Amt Harsfeld worrn. Na 1885 hett dat denn to’n Kreis Stood höört un von 1932 af an to’n hüdigen Landkreis Stood. Ottens is an’n 1. Juli 1972 bi de Gemeenreform in Neddersassen mit de Gemeen Buxthu tohoopleggt worrn. Ottens is evangeelsch-luthersch präägt un höört to dat Kaspel Obbens. För de Kathoolschen is de St.-Maria-Kark in Buxthu tostännig. Dat Wapen wiest op sülvern Grund söven blaue Dreeecken. –2011: Reinhard Dammann (SPD) 2011–2016: Lena Graf (Gröne) 2016–: Heinrich Meyer (ahn Partei, op Vörslag von de Grönen) En Denkmaal för de Fullenen ut de twee Weltkrieg’ steiht in’e Midd von’n Oort. De Freewillige
Virginia Shanta Klinekole (* 13. Juni 1924 in Three Rivers, New Mexico; † 13. März 2011 in Alamogordo) weer en US-amerikaansch Politikerin ut Nee-Mexico. Se is boren un upwussen in Three Rivers, New Mexico. 1959 wurr se as eerst Fru, to’n Präsident vun de Mescalero Apache wählt. Dat Amt harr se bit 1986. Later hett se denn noch in den Stammesraat un in de lokal Bildungsbehörde arbeit. Se harr veer Kinner. Nahroop <references> Time Magazine Virginia Klinekole
William Nunn Lipscomb (* 9. Dezember 1919 in Cleveland, Ohio; † 14. April 2011 in Cambridge, Massachusetts) weer en US-amerikaansch Chemiker un Nobelpriesdräger.. He weer siet 1959 Perfesser an de Harvard University un hett ünner annern up dat Rebeet vun de Röntgenstrukturanalyse un de Kristalltüchten arbeit. För dat Utforschen vun den stereocheemsch Upbau un de theoretischen Verkloren vun de Boranen kreeg he 1976 den Nobelpries för Chemie. He hett sien Ergevnisse ok up verwandt Stoffgruppen as de Carborane överdragen. Later hett he sück mit den strukturellen Upbau un de Funktschoonswies vun Proteinen, ok mit Hülp vun de Proteinkristallographie befaat. Lipscomb up de Sieden vun den Nobelpries Lipscomb in dat BAM-Portal Lipscomb in de Katalog vun de Deutsche Nationalbibliothek Personennaamdatei http://www.kionrightnow.com/Global/story.asp?S=14454740
En quartär Kohlenstoffatom is en Kohlenstoffatom, dat an veer annere Kohlenstoffatomen bunnen is. Quartäre Kohlenstoffatome kamt in isomeren Kohlenwaterstoffen vör, de an’t sülve Kohlenstoffatom Vertwiegen, d.h mehrere Alkylgruppen opwiest. Quartäre Alkoholen gifft dat nich, vun wegen dat en Kohlenstoffatom nich mehr as veer Atombinnen opboen kann, woll aver gifft dat Quartäre Ammoniumverbinnen. Primär Kohlenstoffatom Sekundär Kohlenstoffatom Tertiär Kohlenstoffatom
En tertiär Kohlenstoffatom is en Kohlenstoffatom, an an dree annere Kohlenstoffatomen bunnen is. Tertiäre Kohlenstoffatome kamt in isomeren Kohlenwaterstoffen vör, de an’t sülve Kohlenstoffatom dree Alkylgruppen sitten hett. An de Steed vun’t restliche Waterstoffatom kann dör ok en Hydroxyl-Grupp, de funkschonelle Grupp vun de Alkanolen, bunnen wesen. In den Fall snackt een vun en tertiären Alkohol. Primär Kohlenstoffatom Sekundär Kohlenstoffatom Quartär Kohlenstoffatom
En sekundär Kohlenstoffatom is en Kohlenstoffatom, an dat twee annere Kohlenstoffatomen bunnen sünd. Dat Bispeel wiest de eenfachste un all mööglichen sekundären Kohlenstoffgruppen: de Methylgrupp. Sekundäre Kohlenstoffatome sünd in all Kohlenwaterstoffen antofinnen, de tomindst dree Kohlenstoffatome bargt. An Steed vun en Waterstoffatom kann an’t Atom ok en Hydroxyl-Grupp sitten, de funkschonelle Grupp vun de Alkanolen. Denn snackt een vun en sekundären Alkohol. Primär Kohlenstoffatom Tertiär Kohlenstoffatom Quartär Kohlenstoffatom
En primär Kohlenstoffatom is en Kohlenstoffatom, dat mit blots een anner’t Kohlenstoffatom verbunnen is, also an’t Enn vun en Kohlenstoffkeed sitt. Primäre Kohlenstoffatome sünd to’n Bispeel anvt Enn vun Alkylkeden in isomere Kohlenwaterstoffen to finnen. Man seggt in den Tosamenhang ok Methylgrupp. An Steed vun en Waterstoffatom kann dor aver ok en Hydroxyl-Grupp sitten, de funkschonelle Grupp vun de Alkanolen. Denn seggt man dorto primär Alkohol. Sekundär Kohlenstoffatom Tertiär Kohlenstoffatom Quartär Kohlenstoffatom
Angel Heart (op plattdüütsch so veel as „Den Engel sien Hart“) is de Titel vun en US-amerikaansch-kanaadsch-britschen Psychothriller ut dat Johr 1987. Speelbaas vun den Film weer Alan Parker, de sülvst ok dat Dreihbook schreven hett na William Hjortsberg sien Roman Falling Angel. De Hööftrull weer mit Mickey Rourke besett. De Privatdetektiv Harry Angel leevt Mitt vun de 1950er Johren in New York City. He maakt ’n beten den Indruck, as harr em dat Leven tosett. Över de Afkaaten-Kanzlei warrt em en Fall andragen. Dorachter stickt de undörsichtige Klient Louis Cypher, de em den Opdrag gifft den Musiker Johnny Favorite to finnen, de inst Jonathan Liebling heten hett un na’n Tweeten Weltkrieg versuwnnen is. De hett bi Cypher noch Schullen, de nu indreven warrn schüllt. De eerste Spoor föhrt Angel na en Krankenhuus, in dat Favorite wegen en Amnesie as Naklapp vun en Bregensschaden behannelt worrn is. Favorite is aver lang al verleggt worrn. Angel söcht den Dokter, de em behannelt hett, in sien Privathuus op un fraggt em över Favorite ut. As he in en Diner noch kort wat eten un drinken weer, geiht he nochmol to den Dokter torüch, finnt em aver ümbröcht vör. Dorna föhrt Angel wieter
Heinrich Wilhelm Matthias Olbers (* 11. Oktober 1758 in Arbargen bi Bremen; † 2. März 1840 in Bremen) weer en düütsch Dokter un Astronoom. He hett Methoden to de Bahnbestimmung vun Himmelskörper entwickelt, de Asteroiden Pallas un Vesta as ok söss Kometen opdeckt un hett dat Olberssche Paradoxon utfunnen. Olbers keem as dat achte vun sössteihn Kinner vun de in Arbargen wirkend Pastors Johann Georg Olbers up de Welt. Sien Broder weer Theodor Olbers. 1760 wurr de Vader an den Bremer Dom beropen un de Familie truck in de domols Free Rieksstadt Bremen. Olbers hett dor dat Pädagogium, dat Athenaeum un af 1771 dat Gymnasium Illustre besöcht. 1777 nehm he an de Universität Chöttingen sien Medizinstudium up. All as Schöler harr he sück för de Astronomie interessiert. As Teihnjohriger harr he faszineert den Groten Kometen van 1769 beobacht. As Student hett he tosätzlich astronoomsch Vörlesungen hört. In dat Johr 1779, während en medizinisch Praktikum, hett he sück en Methood to de Bahnbestimmung vun en Kometen utdocht, de he während de Patientenbetreuung dör en Fenster beobacht hett. Een Johr later hett he sien Studium mit en Dissertation över dat minschlich Oog afslooten, Noch een Johr later, mittlerwiel 1781 hett he in
De Alkanen (fröher: Grenzkohlenwaterstoffen oder Paraffinen) sünd in de orgaanschen Chemie de Stoffgrupp vun de sättigten, azyklischen Kohlenwaterstoffen, de eenzig ut de beiden Elementen Kohlenstoff (C) un Waterstoff (H) opboet sünd. Se künnt mit de allgemenen Summenformel CnH2n+2 mit n = 1, 2, 3, ... schreven warrn. De Grundstruktur vun de Alkanen kann ut nich-vertwiegte aver ok ut vertwiegte Kohlenstoffkeden bestahn. Verbinnen ahn Twiegen warrt as n-Alkanen betekent un billt en homologe Reeg vun de Alkanen. De Verbinnen mit Twiegen warrt dorgegen Isoalkanen oder i-Alkanen nöömt. Sättigte zyklische Kohlenwaterstoffen hebbt en annere allgemene Summenformel un billt dorüm en egene Stoffgrupp, de as Zykloalkanen betekent warrt. Dat eenfackste Alkan besteiht ut een eenzig Kohlenstoffatom, dat mit veer Waterstoffatomen verbunnen is un heet Methan. De nafolgen Tabell wiest de eersten twölf n-Alkanen ut de homologen Reeg vun de Alkanen: Mit tonehmen Tall vun Kohlenstoffatomen in en Verbinnen stiggt ok de Tall vun de Mööglichkeiten för jemehr kovalente Verknütten. Alkanen höger as Propan kamt dorüm in en Veeltall vun Konstitutschoonsisomeren vör – dat sünd Molekülen, de de glieke Summenformel hebbt, sik aver in’n Opbo (Konstitutschoon) ünnerscheedt. Dat eerste Alkan, dat as Isomer vörkamen kann, is dat Butan, dat bi de glieken Summenformel C4H10
De Flagg von Laos wurr an’ 2. Dezember 1975 offiziell inföhrt. De Striepen hebbt en Proportschoon vun 1:2:1. Root steiht för dat Blood, dat in’ Kamp för de Unafhangigkeit vergoten wurr. Blau wiest op dat Diegen un de witt Schiev steiht för en strahlen Tokunft vun dat Land, oder in anner Lesoort, för den Maand, de över den Mekong schient. Se liggt op’n Middelpunkt vun de Flagg un hett en Dörmeter vun 80 % vun de Hööchd vun de blau Striep. 1893 wurr dat Rebeet vun de dree Königrieken Luang Prabang, Vientiane un Champasak, över de Siam dat Regeer harr, to en franzöösch Protektorat. Dorher wurr in de Gösch vun de Flagg vun dat Königriek Luang Prabang de franzöösch Trikolore toföögt. De Elefanten wiesen up dat olle Riek vun Lan Chang hen, de sien Naam översett „Millionen Elefanten“ bedüüt. 1949 kreeg Laos sien Unafhängigkeit in de Union Française. 1952 wurr de Trikolore wedder rutnahmen. Eerst 1954 hett Frankriek all Anspröök torüchgeven. 1975 wurr dat Königriek stört un Laos kommunistisch. To glieker Tiet wurr ok de hüüdig Natschonalflagg inföhrt. Luang Prabang, bit 1893 Laos ünner franzöösch Protektorat, 1893 bit 1952 Königriek Laos, 1952 bit 1975 Königlich Flagg, 1952 bit 1975 Flaggen
Michael Seresin (* 17. Juli 1942 in Neeseeland) is en neeseelännschen Kameramann. Seresin hett 1974 bi den Film The Ragman’s Daughter. to’n eersten mol de Kamera bedeent. He hett lange Tiet mit den Speelbaas Alan Parker tohopenarbeit, för den he siet Bugsy Malone (1976) negen Filmen dreiht hett. För sien Arbeit an den Film Angela’s Ashes is he 2000 för den BAFTA Award vörslahn worrn, hett den Pries aver nich winnen künnt. In’t Johr 2004 hett he bi den Film Harry Potter and the Prisoner of Azkaban achter de Kamera stahn. In’t Johr 1988 weer Seresin eenmol Speelbaas bi den Film Homeboy, 2006 stünn he ok mol as Dorsteller in den Dansfilm Step Up vör de Kamera. Michael Seresin in de Internet Movie Database (engelsch)
Arnheim betekent Arnheim, düütschen Naam von de Stadt Arnem, Gelderlaand, Arnheim, Oort in’n Baraga County, Michigan, USA, Arnheim, Oort in’n Brown County, Ohio, USA. Arnheim is de Familiennaam von Clara Arnheim (1865–1942), düütsche Malerin, Edith Arnheim (1884–1964), sweedsche Tennisspelerin, Fischel Arnheim (1812–1864), düütschen Politiker un Jurist, Fritz Arnheim (1866–1922), düütschen Historiker, Gus Arnheim (1897–1955), US-amerikaanschen Pianist, Kumponist, Arrangör un Bandleader, Hedwig Dülberg-Arnheim (1894–1944), düütsche Künstlerin, Heymann Arnheim (1796–1869), jöödschen Theoloog un Pädagoog, Rudolf Arnheim (1904–2007), düütsch-US-amerikaanschen Medienwetenschopper un Kunstpsycholoog, Simon Joel Arnheim (1802/1804–1875), düütschen Ünnernehmer, Valy Arnheim (1883–1950), düütschbaltschen Schauspeler un Speelbaas. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
De Rosettennevel is en diffusen Emisschoonsnevel de vun en apenen Steernhopen to’n Lüchten anreegt warrt. De Nevel is in’n New General Catalogue ünner de Beteken NGC 2237 list un liggt in’t Steernbild Eenhoorn. De Nevel wiest en Samtflach vun 80' × 60' op mit en schienbore Helligkeit vun +6,0 mag. Vundaag ünnerscheedt de New General Catalogue mehrere verschedene Deelen vun den Nevel ünner de Beteken NGC 2237, NGC 2238, NGC 2239 un NGC 2246. Histoorsch weern disse Beteken för licht annere Steernansammeln un Nevels in dit Rebeet bruukt. Anreegt warrt de Rosettenevel vun den apenen Steernhopen NGC 2244, de in de Mitt vun den Nevel steiht. De Steernhopen wiest en Dörmeter vun 24' un hett en schienbore Helligkeit vun +4,8 mag De Rosettennevel in de interaktiven NGC-Datenbank Informatschoon bi’t Anglo-Australian Observatory Hoochoplööst Bild vun de Königlich-Britischen Astronomischen Sellschop (RAS) - (150 MB!)]
Doans is en Dörp in de Gemeen Buxthu in’n Landkreis Stood, Neddersassen. Binnen de Gemeen billt de Oort en egen polietsche Oortschop. De Naveröörd sünd Pippens in’n Noorden, Imbeek in’n Noordoosten, Arsdörp un Elsdörp in’n Oosten, Grauen in’n Süüdoosten, Mesborg in’n Süden, Nindörp in’n Westen un Heimbrook in’n Noordwesten. Doans kummt 1141 as Dodenhusen toeerst in de Oorkunnen vör. De Naam kummt wohrschienlich von en Person mit’n Naam „Dodo“. De Naam is later to de hüdige Form afslepen. En wichtigen archäoloogschen Fund is de Klappstohl, de in en Bronztied-Hünengraff bi Doans funnen worrn is un nu in dat Hambörger Museum för Archäologie to sehn is. In’n Eersten Weltkrieg sünd veer Soldaten ut Doans fullen oder vermisst un in’n Tweten ölven. Von 1819 af an hett Doans tohoop mit Pippens un Heimbrook en Gemeen billt. De Gemeen leeg vör 1859 in’t Amt Mesborg, denn bet 1885 in’t Amt Töst un weer na 1885 Deel von’n Kreis Horborg un von 1932 af an Landkreis Horborg. De Gemeen is an’n 1. Juli 1972 bi de Gemeenreform in Neddersassen mit de Gemeen Buxthu tohoopleggt worrn un dorbi von’n Landkreis Horborg to’n Landkreis Stood wesselt. Vondaag billt de dree Öörd tohoop en Oortschop mit Oortsvörsteiher
Pippens (hoochdüütsch Pippensen) is en Dörp in de Gemeen Buxthu in’n Landkreis Stood, Neddersassen. Binnen de Gemeen höört de Oort to de polietsche Oortschop Doans. De Naveröörd sünd Buxthu un Eindörp in’n Noorden, Imbeek in’n Noordoosten, Arsdörp in’n Oosten, Grauen in’n Süüdoosten, Doans in’n Süden, Heimbrook in’n Westen un Ottens in’n Noordwesten. Pippens kummt 1196 as Pebenhusen toeerst in de Oorkunn vör, mit de dat Klooster in Ooldklooster grünnt worrn is. De Naam is later to de hüdige Form afslepen. In’n Eersten Weltkrieg is een Soldaat ut Pippens fullen oder vermisst un in’n Tweten fiev. Von 1819 af an hett Pippens tohoop mit Doans un Heimbrook en Gemeen billt. De Gemeen leeg vör 1859 in’t Amt Mesborg, denn bet 1885 in’t Amt Töst un weer na 1885 Deel von’n Kreis Horborg un von 1932 af an Landkreis Horborg. De Gemeen is an’n 1. Juli 1972 bi de Gemeenreform in Neddersassen mit de Gemeen Buxthu tohoopleggt worrn un dorbi von’n Landkreis Horborg to’n Landkreis Stood wesselt. Vondaag billt de dree Öörd tohoop en Oortschop mit Oortsvörsteiher binnen Buxthu. Pippens is evangeelsch-luthersch präägt un höört to dat Kaspel Mesborg. För de Kathoolschen is de St.-Maria-Kark in Buxthu tostännig. En Denkmaal för de
Heimbrook (hoochdüütsch Heimbruch) is en Dörp in de Gemeen Buxthu in’n Landkreis Stood, Neddersassen. De Oort liggt an de Eest. Binnen de Gemeen höört de Oort to de polietsche Oortschop Doans. De Naveröörd sünd Buxthu in’n Noorden, Pippens in’n Oosten, Doans in’n Süüdoosten, Nindörp in’n Süüdwesten un Ottens in’n Noordwesten. Heimbrook kummt 1204 toeerst in de Oorkunnen vör. De Oort is woll twischen 1196 un 1204 as Wahnoort von Hinrik van dem Heinbroke grünnt worrn. In’n Eersten Weltkrieg sünd dree Soldaten ut Heimbrook fullen oder vermisst un in’n Tweten acht. Von 1819 af an hett Heimbrook tohoop mit Doans un Pippens en Gemeen billt. De Gemeen leeg vör 1859 in’t Amt Mesborg, denn bet 1885 in’t Amt Töst un weer na 1885 Deel von’n Kreis Horborg un von 1932 af an Landkreis Horborg. De Gemeen is an’n 1. Juli 1972 bi de Gemeenreform in Neddersassen mit de Gemeen Buxthu tohoopleggt worrn un dorbi von’n Landkreis Horborg to’n Landkreis Stood wesselt. Vondaag billt de dree Öörd tohoop en Oortschop mit Oortsvörsteiher binnen Buxthu. Heimbrook is evangeelsch-luthersch präägt un höört to dat Kaspel Mesborg. För de Kathoolschen is de St.-Maria-Kark in Buxthu tostännig. En Denkmaal för de Fullenen ut Doans, Pippens un
Ketzendörp is en Dörp in de Gemeen Buxthu in’n Landkreis Stood, Neddersassen. Binnen de Gemeen höört de Oort to de polietsche Oortschop Öbergünn/Ketzendörp. De Naveröörd sünd Vosshusen in’n Noordoosten, Wulmsdörp un Doasdörp in’n Oosten, Ilsdörp in’n Süüdoosten, Arsdörp in’n Süden, Imbeek in’n Westen un Öbergünn in’n Noordwesten. Bi Ketzendörp gifft dat 17 Hünengräver un dor sünd ok veel archäoloogsche Funnen maakt worrn. Ketzendörp keem an’n 11. November 1105 as Keccinthorp toeerst in de Oorkunnen vör, nadem Graaf Dierk III. von Katelnborg von sien Vader Land in Ketzendörp arvt harr un bi dat Stiften von dat Klooster Katelnborg dissen Besitt dat Klooster mitgeven hett. In’n Eersten Weltkrieg sünd fiev Soldaten ut Ketzendörp fullen oder vermisst un in’n Tweten 21. Ketzendörp leeg vör 1859 in’t Amt Mesborg, denn bet 1885 in’t Amt Töst un weer na 1885 Deel von’n Kreis Horborg un von 1932 af an Landkreis Horborg. Ketzendörp hett an’n 1. Mai 1964 de Enklaav „Bredenheid“ an de Gemeen Wulmsdörp afgeven. Ketzendörp is an’n 1. Juli 1972 bi de Gemeenreform in Neddersassen mit de Gemeen Buxthu tohoopleggt worrn un dorbi von’n Landkreis Horborg to’n Landkreis Stood wesselt. Vondaag billt de Oort binnen de Gemeen Buxthu tohoop mit Öbergünn de Oortschop Öbergünn/Ketzendörp
Öbergünn (hoochdüütsch Ovelgönne) is en Dörp in de Gemeen Buxthu in’n Landkreis Stood, Neddersassen. Binnen de Gemeen höört de Oort to de polietsche Oortschop Öbergünn/Ketzendörp. De Naveröörd sünd Vosshusen in’n Noordoosten, Wulmsdörp un Doasdörp in’n Süüdoosten, Ketzendörp in’n Süden, Imbeek in’n Süüdwesten un Eindörpermoor un Oostmoor in’n Noordwesten. Öbergünn kummt 1566 toeerst in de Oorkunnen vör. Dat weer en lüttje Moordsiedlung, de sik ganz bilütten utwickelt hett. In’n Eersten Weltkrieg sünd ölven Soldaten ut Öbergünn fullen oder vermisst un in’n Tweten 17. Öbergünn leeg vör 1859 in de Huusvaagdie Mesborg von dat Amt Mesborg, denn bet 1885 in’t Amt Töst un weer na 1885 Deel von’n Kreis Horborg un von 1932 af an Landkreis Horborg. Öbergünn is an’n 1. Juli 1972 bi de Gemeenreform in Neddersassen mit de Gemeen Buxthu tohoopleggt worrn un dorbi von’n Landkreis Horborg to’n Landkreis Stood wesselt. Vondaag billt de Oort binnen de Gemeen Buxthu tohoop mit Ketzendörp de Oortschop Öbergünn/Ketzendörp mit egen Oortsvörsteiher. Öbergünn is evangeelsch-luthersch präägt un höört to dat Kaspel von de Nicolai-Kark in Ilsdörp. För de Kathoolschen is de St.-Maria-Kark in Buxthu tostännig. Dat Wapen wiest baven op grönen Grund en sülvern Hack un ünnen op sülvern Grund en blau Watermöhlenrad. En
Ottenbeek (hoochdüütsch Ottenbeck) is en Stadtdeel von Stood in’n Landkreis Stood, Neddersassen. Ottenbeek liggt op de Geest, aver direkt an de Geestkant hen na de Masch von Oolland in’n Oosten. Twee Kilometer in’n Westen liggt de Masch von de Swing. De Naveröörd sünd Stood mit Kamp in’n Noorden, Speersoort un Hollern in’n Noordoosten, Bachenbrook in’n Oosten, Gothenborg in’n Süüdoosten, Helmst in’n Süden, Steenbeek un Hagen in’n Süüdwesten un Riensföör in’n Westen. De Landschop twischen Stood un Gothenborg dee al lange Tied Ottenbeek heten. 1934 is dor denn de de Flegerhorst Stood boot worrn. De Flegerhorst is 1945 von de Allieerten oplööst worrn un dat Gelänn is denn as Lager för Verdrevene bruukt worrn. 1956 hett de nee grünnte Bundswehr dat Gelänn övernahmen un dor de Von-Goeben-Kasern inricht. Nadem dat 1994 mit de Kasern ut weer, is dat 85 Hektar grote Stück Land bilütten in en Wahn- un Gewarvrebeed ümwannelt worrn. Opstunns leevt in Ottenbeek so bi 2000 Lüüd. De olen Kasernenhüüs, de deelwies ünner Denkmaalschutz stünnen, sünd to’n groten Deel bleven un ümboot worrn. Nadem al 1959 Hamburger Flugzeugbau in Ottenbeek en Wark opmaakt harr, dat nu as Airbus-Wark Stood to de Airbus Group höört, hebbt sik na dat Enn